FI Euroopan unionin virallinen lehti C 175/2

Unionin tuomioistuimen tuomio (neljäs jaosto) 10.4.2014 – Valittajina Euroopan komissio (asia C-231/11 P), Siemens Transmission & Distribution Ltd (asia C-232/11 P), Siemens Transmission & Distribution SA ja Nuova Magrini Galileo SpA (asia C-233/11 P), sekä valittajien vastapuolina Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd, Siemens Transmission & Distribution SA ja Nuova Magrini Galileo SpA (asia C-231/11 P) ja Euroopan komissio (asiat C-232/11 P ja C-233/11 P)

(Yhdistetyt asiat C-231/11 P–C-233/11 P) (1)

((Muutoksenhaku - Kilpailu - Kartelli - Kaasueristeisten kytkinlaitehankkeiden markkinat - Yhteisvastuu sakon maksamisesta - Yrityksen käsite - Yksilöllisen vastuun periaate sekä rangaistusten ja seuraamusten yksilökohtaisen määräämisen periaate - Unionin yleisen tuomioistuimen täysi harkintavalta - Ne ultra petita -periaate - Suhteellisuusperiaate ja yhdenvertaisen kohtelun periaate))

2014/C 175/02

Oikeudenkäyntikieli: saksa

Asianosaiset

Valittajat: Euroopan komissio (asiamiehet: A. Antoniadis, R. Sauer ja N. von Lingen (C-231/11 P), Siemens Transmission & Distribution Ltd (C-232/11 P) sekä Siemens Transmission & Distribution SA ja Nuova Magrini Galileo SpA (C-233/11 P) (edustajat: Rechtsanwalt H. Wollmann ja Rechtsanwalt F. Urlesberger)

Vastapuolet: Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd, Siemens Transmission & Distribution SA ja Nuova Magrini Galileo SpA (edustajat: Rechtsanwalt H. Wollmann ja Rechtsanwalt F. Urlesberger) sekä Euroopan komissio (asiamiehet: A. Antoniadis, R. Sauer ja N. von Lingen)

Oikeudenkäynnin kohde

Valitukset unionin yleisen tuomioistuimen (toinen jaosto) yhdistetyissä asioissa T-122/07–T-124/07, Siemens Österreich ym. vastaan komissio, 3.3.2011 antamasta tuomiosta, jonka kohteena on ensisijaisesti EY 81 artiklan ja ETA-sopimuksen 53 artiklan mukaisesta menettelystä 24.1.2007 tehdyn komission päätöksen K(2006) 6762 lopull. (asia COMP/F/38.899 – Kaasueristeiset kojeistot) osittaista kumoamista koskeva vaatimus sekä toissijaisesti kantajille määrätyn sakon määrän alentamista koskeva vaatimus

Tuomiolauselma

1) Unionin yleisen tuomioistuimen yhdistetyissä asioissa T-122/07–T-124/07, Siemens Österreich ym. vastaan komissio, 3.3.2011 antaman tuomion tuomiolauselman 2 kohta kumotaan siltä osin kuin sillä kumotaan [EY 81] artiklan ja ETA-sopimuksen 53 artiklan mukaisesta menettelystä 24.1.2007 tehdyn komission päätöksen K(2006) 6762 lopullinen (Asia COMP/F/38.899 – Kaasueristeiset kojeistot) 2 artiklan j ja k alakohta.

2) Unionin yleisen tuomioistuimen yhdistetyissä asioissa T-122/07–T-124/07, Siemens Österreich ym. vastaan komissio, 3.3.2011 antaman tuomion tuomiolauselman 3 kohdan ensimmäinen luetelmakohta kumotaan.

3) Unionin yleisen tuomioistuimen yhdistetyissä asioissa T-122/07–T-124/07, Siemens Österreich ym. vastaan komissio, 3.3.2011 antaman tuomion tuomiolauselman 3 kohdan toinen, kolmas ja neljäs luetelmakohta kumotaan siltä osin kuin niissä vahvistetaan ensimmäisen oikeusasteen kantajien osuudet niistä sakon määristä, jotka ne on määrätty maksamaan yhteisvastuullisesti.

4) Valitukset hylätään muilta osin.

5) Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd, Siemens Transmission & Distribution SA ja Nuova Magrini Galileo SpA velvoitetaan korvaamaan valituksesta asiassa C-231/11 P aiheutuneet oikeudenkäyntikulut.

6) Siemens Transmission & Distribution Ltd velvoitetaan korvaamaan valituksesta asiassa C-232/11 P aiheutuneet oikeudenkäyntikulut.

7) Euroopan komissio velvoitetaan korvaamaan valituksesta asiassa C-233/11 P aiheutuneet oikeudenkäyntikulut.

8) Asian käsittelystä ensimmäisessä oikeusasteessa aiheutuneet oikeudenkäyntikulut pysyvät jaettuina unionin yleisen tuomioistuimen yhdistetyissä asioissa T-122/07–T-124/07, Siemens Österreich ym. vastaan komissio, 3.3.2011 antaman tuomion tuomiolauselman 5–7 kohdan mukaisesti.

(1) EUVL C 204, 9.7.2011.